Document ID: 32011D0737

ROZHODNUTIE KOMISIE
z 9. novembra 2011,
ktorým sa mení a dopĺňa rokovací poriadok Komisie
(2011/737/EÚ, Euratom)
EURÓPSKA KOMISIA,
so zreteľom na Zmluvu o Európskej únii,
so zreteľom na Zmluvu o fungovaní Európskej únie, a najmä na jej článok 249,
so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
so zreteľom na rozhodnutie Komisie 2010/138/EÚ, Euratom z 24. februára 2010, ktorým sa mení a dopĺňa rokovací poriadok Komisie (1),
so zreteľom na rozhodnutie predsedu Komisie K(2011)8000 z 27. októbra 2011,
ROZHODLA TAKTO:
Článok 1
V článku 12 rokovacieho poriadku Komisie sa dopĺňa tento nový bod 5:
„5. Každý člen Komisie, ktorý si želá pozastaviť písomný postup v oblasti koordinácie hospodárskych a rozpočtových politík členských štátov a dohľadu nad nimi, a to najmä v eurozóne, zašle predsedovi na tento účel odôvodnenú žiadosť založenú na nestrannom a objektívnom hodnotení načasovania, štruktúry, dôvodov alebo výsledku navrhovaného rozhodnutia, v ktorej výslovne uvedie, ktorých prvkov návrhu rozhodnutia sa žiadosť týka.
Ak sa predseda domnieva, že toto odôvodnenie nie je opodstatnené a žiadosť o pozastavenie nie je stiahnutá, môže toto pozastavenie odmietnuť a rozhodnúť o pokračovaní písomného postupu; v takom prípade generálny tajomník požiada o stanovisko ostatných členov Komisie, aby sa uistil, že sú splnené podmienky uznášaniaschopnosti stanovené v článku 250 Zmluvy o fungovaní Európskej únii. Predseda tiež môže tento bod zahrnúť do programu nasledujúceho zasadnutia Komisie na účely jeho prijatia.“
Článok 2
V článku 23 rokovacieho poriadku Komisie sa dopĺňa tento nový bod 5a:
„5a. S generálnym riaditeľstvom zodpovedným za hospodárske a finančné záležitosti sa musia konzultovať všetky iniciatívy, ktoré sa týkajú rastu, konkurencieschopnosti alebo hospodárskej stability v Európskej únii alebo eurozóne alebo ktoré na ne môžu mať vplyv.“
Článok 3
Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
V Bruseli 9. novembra 2011

Labels: 10
2
15
19